กฎสำนักนายกรัฐมนตรีว่าด้วยเครื่องแบบพิเศษสำหรับข้าราชการสำนักงานคณะกรรมการป้องกันและปราบปรามยาเสพติด(ฉบับที่ ๒)พ.ศ.๒๕๖๐[๑] อาศัยอำนาจตามความในมาตรา ๖ และมาตรา ๗ วรรคหนึ่งแห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘ นายกรัฐมนตรีออกกฎสำนักนายกรัฐมนตรีไว้ดังต่อไปนี้ข้อ ๑ ให้ยกเลิกความใน(ก) ของ (๑) ในข้อ ๒ แห่งกฎสำนักนายกรัฐมนตรีว่าด้วยเครื่องแบบพิเศษสำหรับข้าราชการสำนักงานคณะกรรมการป้องกันและปราบปรามยาเสพติดพ.ศ. ๒๕๕๖ และให้ใช้ความต่อไปนี้แทน(ก) หมวกทรงหม้อตาลสีน้ำเงินแกมดำ หรือหมวกแก๊ปทรงอ่อนมีกะบังสีน้ำเงินแกมดำหรือหมวกทรงอ่อนไม่มีกะบัง (หมวกเบเร่ต์) สีดำข้อ ๒ ให้ยกเลิกความใน(ก) ของ (๒) ในข้อ ๒ แห่งกฎสำนักนายกรัฐมนตรี ว่าด้วยเครื่องแบบพิเศษสำหรับข้าราชการสำนักงานคณะกรรมการป้องกันและปราบปรามยาเสพติดพ.ศ. ๒๕๕๖ และให้ใช้ความต่อไปนี้แทน(ก) หมวกแก๊ปทรงอ่อนมีกะบังสีน้ำเงินแกมดำหรือหมวกทรงอ่อนไม่มีกะบัง (หมวกเบเร่ต์) สีดำข้อ ๓ ให้ยกเลิกความในข้อ๓ แห่งกฎสำนักนายกรัฐมนตรีว่าด้วยเครื่องแบบพิเศษสำหรับข้าราชการสำนักงานคณะกรรมการป้องกันและปราบปรามยาเสพติดพ.ศ. ๒๕๕๖ และให้ใช้ความต่อไปนี้แทนข้อ ๓ หมวกมี ๓ แบบ คือ(๑) หมวกทรงหม้อตาลสีน้ำเงินแกมดำ ทำด้วยผ้าชนิดเดียวกับเสื้อมีเครื่องประกอบ ดังต่อไปนี้(ก) กะบัง ทำด้วยหนังหรือวัตถุเทียมหนังสีดำ(ข) สายรัดคาง กว้าง ๑.๒ เซนติเมตร ทำด้วยหนังหรือวัตถุเทียมหนังสีดำ(ค) ผ้าพันหมวกสีดำ ทำด้วยสักหลาด กว้าง ๔ เซนติเมตรกึ่งกลางของผ้าพันหมวกคาดด้วยแถบดิ้นทอง ขนาดกว้าง ๐.๕ เซนติเมตร สองเส้นเว้นระยะห่างกัน ๑ เซนติเมตร(ง) ตราหน้าหมวกเป็นรูปเครื่องหมายราชการของสำนักงานคณะกรรมการป้องกันและปราบปรามยาเสพติดทำด้วยโลหะสีทอง ขนาดกว้าง ๖ เซนติเมตร สูง ๖ เซนติเมตร(๒) หมวกแก๊ปทรงอ่อนมีกะบังสีน้ำเงินแกมดำ ทำด้วยผ้าเสิร์จด้านหน้ามีกะบังสีเดียวกับหมวก ด้านหลังมีคิ้วขอบรัด ขนาดกว้าง ๑.๕ เซนติเมตรสำหรับเลื่อนขยายได้ ส่วนกว้างที่สุดตอนหน้าหมวก ๘ เซนติเมตร กะบังกว้าง ๙เซนติเมตร ตราหน้าหมวกเป็นรูปเครื่องหมายราชการของสำนักงานคณะกรรมการป้องกันและปราบปรามยาเสพติดปักด้วยไหมสีเหลืองบนผ้าเสิร์จสีดำ ขนาดกว้าง ๖ เซนติเมตร สูง ๖ เซนติเมตร(๓) หมวกทรงอ่อนไม่มีกะบัง (หมวกเบเร่ต์) สีดำ ทำด้วยสักหลาดตราหน้าหมวกเป็นรูปเครื่องหมายราชการของสำนักงานคณะกรรมการป้องกันและปราบปรามยาเสพติดเบื้องล่างโอบด้วยช่อชัยพฤกษ์ ปักด้วยไหมสีเหลือง ขนาดกว้าง ๔ เซนติเมตร สูง ๔เซนติเมตร บนเครื่องหมาย รูปอาร์มทำด้วยผ้าสีน้ำเงินแกมดำให้ติดตราหน้าหมวกด้านหน้าซ้ายห่างจากกึ่งกลางด้านหน้าหมวก ๔ เซนติเมตรการสวมหมวกให้สวมในโอกาสอันควรข้อ ๔ ให้ยกเลิกความใน(ก) ของ (๑) ในข้อ ๘ แห่งกฎสำนักนายกรัฐมนตรี ว่าด้วยเครื่องแบบพิเศษสำหรับข้าราชการสำนักงานคณะกรรมการป้องกันและปราบปรามยาเสพติดพ.ศ. ๒๕๕๖ และให้ใช้ความต่อไปนี้แทน(ก) หมวกพับปีกสีน้ำเงินแกมดำ หรือหมวกแก๊ปทรงอ่อนสีน้ำเงินแกมดำหรือหมวกทรงอ่อนไม่มีกะบัง (หมวกเบเร่ต์) สีดำข้อ ๕ ให้ยกเลิกความในข้อ ๙แห่งกฎสำนักนายกรัฐมนตรีว่าด้วยเครื่องแบบพิเศษสำหรับข้าราชการสำนักงานคณะกรรมการป้องกันและปราบปรามยาเสพติดพ.ศ. ๒๕๕๖ และให้ใช้ความต่อไปนี้แทนข้อ ๙ หมวก มี ๓ แบบ คือ(๑) หมวกพับปีก ตัวหมวกสีน้ำเงินแกมดำทำด้วยผ้าเสิร์จหรือผ้าชนิดเดียวกับเสื้อมีผ้าพันหมวกสีดำ กว้าง ๔ เซนติเมตรกึ่งกลางของผ้าพันหมวกคาดด้วยแถบดิ้นทองเช่นเดียวกับหมวกของข้าราชการชายตามข้อ ๓(๑) (ค) ปีกหมวกสีดำ พับปีกด้านข้างทั้งสองด้านตราหน้าหมวกมีลักษณะเช่นเดียวกับตราหน้าหมวกทรงหม้อตาลของข้าราชการชายตามข้อ ๓ (๑)(ง) ขนาดกว้าง ๕ เซนติเมตร สูง ๕ เซนติเมตร(๒) หมวกแก๊ปทรงอ่อนมีกะบังสีน้ำเงินแกมดำมีลักษณะเช่นเดียวกับหมวกแก๊ปทรงอ่อนมีกะบังสีน้ำเงินแกมดำของข้าราชการชายตามข้อ ๓(๒)(๓) หมวกทรงอ่อนไม่มีกะบัง (หมวกเบเร่ต์) สีดำมีลักษณะเช่นเดียวกับหมวกทรงอ่อนไม่มีกะบัง (หมวกเบเร่ต์)สีดำของข้าราชการชายตามข้อ ๓ (๓)การสวมหมวกให้สวมในโอกาสอันควรให้ไว้ ณ วันที่ ๒๙ ธันวาคม พ.ศ. ๒๕๖๐พลเอก ประยุทธ์ จันทร์โอชานายกรัฐมนตรีหมายเหตุ :- เหตุผลในการประกาศใช้กฎสำนักนายกรัฐมนตรีฉบับนี้ คือ เนื่องจากกฎสำนักนายกรัฐมนตรีว่าด้วยเครื่องแบบพิเศษสำหรับข้าราชการสำนักงานคณะกรรมการป้องกันและปราบปรามยาเสพติดพ.ศ. ๒๕๕๖ ได้กำหนดหมวกประกอบเครื่องแบบพิเศษไว้ แต่ยังไม่เหมาะสมกับลักษณะการปฏิบัติงานของข้าราชการสำนักงานคณะกรรมการป้องกันและปราบปรามยาเสพติดที่มีภารกิจในการบังคับใช้กฎหมายว่าด้วยการป้องกันและปราบปรามยาเสพติดกฎหมายว่าด้วยมาตรการในการปราบปรามผู้กระทำความผิดเกี่ยวกับยาเสพติดกฎหมายว่าด้วยยาเสพติดให้โทษ กฎหมายว่าด้วยวัตถุที่ออกฤทธิ์ต่อจิตและประสาทและกฎหมายว่าด้วยการป้องกันการใช้สารระเหย สมควรแก้ไขเพิ่มเติมให้ข้าราชการสำนักงานคณะกรรมการป้องกันและปราบปรามยาเสพติดมีหมวกประกอบเครื่องแบบพิเศษเพิ่มขึ้นเพื่อให้เหมาะสมกับภารกิจดังกล่าว จึงจำเป็นต้องออกกฎสำนักนายกรัฐมนตรีนี้ ปุณิกา/อัญชลี/จัดทำ๑๕มกราคม ๒๕๖๑นุสรา/ตรวจ๒๒พฤศจิกายน ๒๕๖๑[๑] ราชกิจจานุเบกษาเล่ม ๑๓๕/ตอนที่ ๑ ก/หน้า ๑/๑๒ มกราคม ๒๕๖๑